Manden kom kørende på Sønder Havnevej ved kiosken på havnen i Aalbæk, da han påkørte flere afmærkninger på stedet og fortsatte direkte ind i den bygning, hvor kiosken holder til. Der skete i forbindelse med påkørslen skade på bygningen. Uden for sad en mand, og han blev i lav fart påkørt af bilen ført af 53-årig mand. Den uheldige kiosk-gæst blev kørt til sygehuset med lettere skader. Nordjyllands Politi oplyser, at den 53-årige blev anholdt og sigtet for at køre i spirituspåvirket tilstand. Han er efter endt afhøring løsladt igen.
En 53-årig mand fra Strandby blev tirsdag aften anholdt og sigtet for at køre bil i beruset tilstand på havnen i Aalbæk.